
Egy követ három megbízatással, három fegyver egy névvel. Adalékok a rigómezei hadjárathoz, Hunyadi hadseregéhez Pasquale de Sorgo levelén keresztül.

Dolgozatom középpontjába Pasquale de Sorgo szoboticai táborban írt és Artába küldött levelét helyeztem, amely egy kevésbé ismert és feldolgozott forrás Hunyadi János rigómezei hadjáratáról. Először a levél szerzőjének előéletét és a táborban véghezvitt három megbízatásának történetét tárom fel, tehát a Brankovics György nevében véghezvitt tárgyalásokról, annak utóéletéről, a raguzai segélyek átadásáról, illetve hírszerzési megbízatásáról is szólok a mindehhez szorosan kapcsolódó V. Alfonznak a rigómezei hadjárathoz és a Balkánhoz kapcsolódó kevésbé taglalt vetületeivel egyetemen. A levélben olvasható, magyarázatot érdemlő állítások közül a „magnus decanus”, a lengyelek, albánok beazonosításával, a moldvai történések érintésével, a keresztesekkel, illetve Sorgo adatainak megbízhatóságával foglalkozom.



